Syze, unaza dhe veshje që monitorojnë shëndetin
Monitorimi i shëndetit po integrohet tek objektet e jetës së përditshme 
Që nga kufjet që masin tensionin e gjakut dhe deri tek rrobat që monitorojnë rrahjet e zemrës, arritjet më të fundit në teknologjinë e monitorimit të shëndetit po përfshihen në objektet e përditshme, si rrobat, unazat dhe syzet. Paisjet që mbarten në trup nuk numërojnë më vetëm hapat. Imagjinoni p.sh. syze që masin edhe tensionin e gjakut. Kompania amerikane Valencell po shpik sensorë që masin tensionin e gjakut dhe të cilët mund të bëhen pjesë e objekteve që mbajmë çdo ditë në trup. , thotë Steven LeBoeuf, president i kompanisë "Valencell". Në vend të përdorimit të një matësi të vështirë tensioni, sensorët e kompanisë Valencell mund të vendosen në objekte të përditshme, si kufjet, orat e dorës, madje edhe në unaza, për të matur në mënyrë pasive tensionin e gjakut përgjatë ditës. Kjo do t'i ndihmojë përdoruesit të pikasin atë që quhet "vrasësi i heshtur", pasi tensioni i gjakut shpesh nuk ka simptoma, por mund të shkaktojë sëmundje të zemrës. Instituti i Tajvanit për Kërkimet e Teknologjisë Industriale (ITRI) dhe kompania Eclat Textiles kanë shpikur rrobën e quajtur iSmartwear. Rroba shërben si konduktor dhe mat rrahjet e zemrës dhe nivelin e frymëmarrjes nëpërmjet antenave që janë të printuara dhe të bëra pjesë e rrobave të lirshme. , thotë Albert Wan, nga Instituti për Kërkimet e Teknologjisë Industriale. iSmartwear u mundëson mjekëve të monitorojnë një pacient në distancë nga një pajisje e lëvizshme. Për foshnjat, pajisja iDarlingwear e ITRI-së synon të parandalojë sindromën e vdekjes së papritur të foshnjave dhe mbytjen aksidentale. E vendosur në rrobat e foshnjës, pajisja monitoron rrahjet e zemrës së fëmijës, frymëmarrjen dhe nivelin e aktivitetit. Një alarm bie në telefonin inteligjent të prindit kur pajisja zbulon parregullsi. "", thotë Hong-Dun Lin, nga Instituti i Kërkimit të Teknologjisë Industriale. Pajisjet e reja që vishen, ku teknologjia është ndërthurur me objekte të përditshme, do të bëhen të disponueshme në të ardhmen e afërt.